open-index/open-wikipedia-markdown huggingface dataset:
হেলালুদ্দীন আহমদ

**হেলালুদ্দীন আহমদ** একজন বাংলাদেশ সিভিল সার্ভিসের অবসরপ্রাপ্ত সরকারি কর্মকর্তা। তিনি সর্বশেষ বাংলাদেশ সরকারি কর্ম কমিশনের সদস্য হিসেবে দায়িত্ব পালন করেছেন। ইতিপূর্বে তিনি স্থানীয় সরকার বিভাগের সিনিয়র সচিব এবং নির্বাচন কমিশন সচিবালয়ের সচিব হিসেবে দায়িত্ব পালন করেন।

## প্রারম্ভিক জীবন
হেলালুদ্দীন আহমদ ১৯৬৩ সালের ২৩শে মে কক্সবাজার জেলার ঈদগাঁও ইউনিয়নে () জন্মগ্রহণ করেন। চট্টগ্রাম বিশ্ববিদ্যালয় থেকে ১৯৮৩ সালে প্রাণিবিদ্যায় স্নাতক ও ১৯৮৪ সালে স্নাতকোত্তর সম্পন্ন করেন। পরবর্তীতে মার্কিন যুক্তরাষ্ট্রের ডিউক বিশ্ববিদ্যালয় থেকে ওরিয়েন্টেশন ডিগ্রি লাভ করেন।

## কর্মজীবন
হেলালুদ্দীন আহমদ ১৯৮৮ সালের ফেব্রুয়ারিতে ৭ম ব্যাচে (৮৫ ব্যাচ) বাংলাদেশ সিভিল সার্ভিস প্রশাসন ক্যাডারে যোগদান করেন। কর্মজীবনের শুরুতে প্রথমে সহকারী কমিশনার হিসেবে কিশোরগঞ্জ জেলা প্রশাসকের কার্যালয়ে যোগদান করেন। পরবর্তীতে তিনি সিলেট সদর উপজেলার সহকারী কমিশনার (ভূমি), সিলেট জেলার প্রথম শ্রেণীর ম্যাজিস্ট্রেট, ভূমি অধিগ্রহণ কর্মকর্তা, লামা উপজেলার উপজেলা ম্যাজিস্ট্রেট, রাঙ্গামাটি জেলার নেজারত ডেপুটি কালেক্টর, চট্টগ্রামের মেট্রোপলিটন ম্যাজিস্ট্রেট হিসেবে দায়িত্ব পালন করেন। পরবর্তীতে উপজেলা নির্বাহী অফিসার হিসেবে রুমা উপজেলা, হাটহাজারী উপজেলা, পূর্বধলা উপজেলা এবং লামা উপজেলায় দায়িত্ব পালন করেন। তিনি হবিগঞ্জ জেলার অতিরিক্ত জেলা ম্যাজিস্ট্রেট, চট্টগ্রাম সিটি কর্পোরেশনের সাবেক মেয়র এবিএম মহিউদ্দীন চৌধুরীর একান্ত সচিব, জাতীয় প্রাথমিক শিক্ষা একাডেমীর উপ-পরিচালক, বাংলাদেশ চা বোর্ডের উপসচিব, বান্দরবান পার্বত্য জেলা পরিষদের মুখ্য নির্বাহী কর্মকর্তা হিসেবে দায়িত্ব পালন করেন। আহমদ জেলা প্রশাসক ও জেলা ম্যাজিস্ট্রেট হিসেবে ফরিদপুর জেলায় কর্মরত ছিলেন। ২০১৩ সাল থেকে যথাক্রমে রাজশাহী বিভাগ ও পরে ২০১৬ সাল থেকে ঢাকা বিভাগের বিভাগীয় কমিশনার হিসেবে দায়িত্ব পালন করেন।

২০১৭ সালের ৩০ জুলাই বাংলাদেশ সরকার আহমদকে নির্বাচন কমিশন সচিবালয়ের ভারপ্রাপ্ত সচিব হিসেবে দায়িত্ব প্রদান করে এবং ২০ ফেব্রুয়ারি ২০১৮ তারিখে সচিব মর্যাদায় পদোন্নতি প্রদান করে। ২০১৯ সালের ২৬ মে তাকে স্থানীয় সরকার, পল্লী উন্নয়ন ও সমবায় মন্ত্রণালয়ের সচিব হিসেবে নিয়োগ প্রদান করা হয়। ২০২০ সালের ২৭ জানুয়ারি তিনি সিনিয়র সচিব হিসেবে পদোন্নতি লাভ করেন এবং আগের দপ্তরেই পদায়িত হোন। ২০২২ সালের ২২ মে তিনি সরকারী চাকুরি থেকে অবসরে যান।

হেলালুদ্দীন আহমদ ১১ মে ২০২৩ সালে বাংলাদেশ সরকারি কর্ম কমিশনের সদস্য হিসেবে যোগদানের সময় হতে পরবর্তী ৫ বছরের জন্য নিয়োগ লাভ করেন। ১৭ মে ২০২৩ সালে তিনি সরকারি কর্ম কমিশনের সদস্য হিসেবে শপথ গ্রহণ করেন।

## ব্যক্তিগত জীবন
হেলালুদ্দীন আহমদ ব্যক্তিগত জীবনে বিবাহিত এবং তার এক পুত্র ও এক কন্যা রয়েছে।

## সম্মাননা
হেলালুদ্দীন আহমদ ২০১৬ সালের ৬ই মার্চ শ্রেষ্ঠ বিভাগীয় কমিশনার হিসেবে প্রধানমন্ত্রীর কাছ থেকে পুরস্কার গ্রহণ করেন। এছাড়াও ভূমি ব্যবস্থাপনায় বিশেষ অবদানের স্বীকৃতিস্বরূপ একই বছরের জুলাইয়ে শ্রেষ্ঠ বিভাগীয় কমিশনার হিসেবে পাবলিক সার্ভিস ইনোভেশন পুরস্কার লাভ করেন।

হেলালুদ্দীন আহমদ বাংলাদেশ অ্যাডমিনিস্ট্রেটিভ সার্ভিস এসোসিয়েশনের সাবেক সভাপতি।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:কক্সবাজার জেলার ব্যক্তি
বিষয়শ্রেণী:বাংলাদেশের সচিব
বিষয়শ্রেণী:বাংলাদেশ নির্বাচন কমিশন
বিষয়শ্রেণী:জীবিত ব্যক্তি
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সরকারি চাকরিজীবী
মার্কিউরি ব্রাউজার

**মার্কিউরি ব্রাউজার** হলো অ্যান্ড্রয়েড অপারেটিং সিস্টেমের জন্য একধরনের ফ্রিওয়্যার মোবাইল ব্রাউজার। এটি আইলিজেন্ড সফট উন্নয়ন করেন। মার্কিউরি ব্রাউজার ওয়েবকিট অনুসন্ধান ইঞ্জিনের জন্য ব্যবহৃত হয়ে থাকে। পূর্বে এটি "আইওএস (iOS)"ও ব্যবহার করা যেতো, কিন্তু ২০১৭ সালে অ্যাপ স্টোর আইওএস থেকে মুছে ফেলা হয়।
## বৈশিষ্ট্যসমূহ
মার্কিউরি ব্রাউজারে ট্যাব ব্রাউজিং ব্যবহার করা যায়, যেটির মাধ্যমে ব্যবহারকারীরা একাধিক ওয়েব পেইজে খোলা ও সুইচ করতে পারেন। ব্যবহারকারীরা এটির সাহায্যে ব্রাউজার সিনক্রোনাইজ করা, অনুসন্ধান ইতিহাস ও ওয়েবসাইট কুকিজ বন্ধ করা, বিজ্ঞাপন ব্লক করা এবং রাত্রিকালীন মোডেও এটি ব্যবহার করতে পারে। 
মার্কিউরি ব্রাউজারে অ্যাডোবি ফ্ল্যাশ শুধুমাত্র এটির অ্যান্ড্রয়েড সংস্করণে ব্যবহার করা যায়।

## তথ্যসূত্র

## বহিঃসংযোগ

বিষয়শ্রেণী:মোবাইল ওয়েব ব্রাউজার
বিষয়শ্রেণী:অ্যান্ড্রয়েড ওয়েব ব্রাউজার
বিষয়শ্রেণী:ওয়েব ব্রাউজার
বিষয়শ্রেণী:ওয়েবকিট ভিত্তিক সফটওয়্যার
উন্মুক্ত সামগ্রী

[থাম্ব|195px|[ওপেন কন্টেন্ট প্রকল্প|ওপেন কন্টেন্ট প্রকল্পের লোগো (১৯৯৮)]]
[থাম্ব|267x267px|চরিত্রের বামহাতে স্ক্রিনের লোগোটি [ক্রিয়েটিভ কমন্স লাইসেন্স, যখন তার ডান হাতের লেখাটি বুঝা যায় যে এটি একটি ওপেন কন্টেন্ট।]]
**ওপেন কন্টেন্ট** ডেভিল উইলির ১৯৯৮ সালে প্রচলন করা একটি নূতন শব্দ, যেটি এমন সৃজনশীল কর্মকে বুঝায়, যা অন্যরা স্বাধীনভাবে অনুমতি ব্যতীত নকল বা পরিবর্তন করতে পারে। এ ধরনের কন্টেন্ট **ওপেন লাইসেন্স**-এর অধীনে প্রকাশিত হয়।

## ইতিহাস
মূলত, ওপেন কন্টেন্ট ধারণাটির প্রবক্তা মাইকেল স্টুটজ, যিনি গ্নু প্রকল্পের জন্যে "Applying Copyleft to Non-Software Information" পেপারটি লিখেন। শব্দটির সুসমাচার হয় ওপেন কন্টেন্ট প্রকল্পে ডেভিড এ. উইলি কর্তৃক এর ব্যবহারে।

তখন থেকে এটি অনেকগুলো গতানুগতিক স্বত্বাধিকার সীমাবদ্ধতা ব্যতীত কন্টেনটকে সংজ্ঞায়িত করছে।

## তথ্যসূত্র

## বহিঃসংযোগ

* Till Kreutzer: **, Deutsche UNESCO-Kommission e. V., Hochschulbibliothekszentrum Nordrhein-Westfalen, Wikimedia Deutschland e. V. 2015.


বিষয়শ্রেণী:ডিজিটাল শিল্প
বিষয়শ্রেণী:মুক্ত সংস্কৃতি আন্দোলন
শহীদ সিরাজ হ্রদ

**শহীদ সিরাজ হ্রদ** বা **শহীদ সিরাজ লেক** বা **নীলাদ্রি লেক** বাংলাদেশের উপজেলা তাহিরপুরে অবস্থিত একটি হ্রদ।

সীমান্তবর্তী ট্যাকেরঘাট চুনাপাথর খনিজ প্রকল্পের পরিত্যক্ত এই খোয়ারীটি ১৯৪০ সালে চুনাপাথর সংগ্রহ শুরু করে। এখানে চুনাপাথর সংগ্রহ করে সুনামগঞ্জের ছাতক উপজেলায় নির্মিত আসাম বাংলা সিমেন্ট ফ্যাক্টরিতে পাঠিয়ে প্রয়োজনীয় চাহিদা মিটানো হত। ১৯৪৭ সালে দেশভাগের পর বিভিন্ন সমস্যা ও ব্যয় বৃদ্ধি দেখিয়ে বন্ধ করে দেওয়া হয় এর সকল কার্যক্রম।

পরে ১৯৬০ সালে সিমেন্ট ফ্যাক্টরী চালু রাখার জন্য চুনা পাথরের প্রয়োজনে ভূমি জরিপ চালিয়ে সীমান্তবর্তী ট্যাকেরঘাট এলাকায় ৩২৭ একর জায়গায় চুনাপাথরের সন্ধান পায় বিসিআইসি কর্তৃপক্ষ। পরবর্তী সময়ে ১৯৬৬ সালে খনিজ পাথর প্রকল্পটি মাইনিংয়ের মাধ্যমে র্দীঘদিন পাথর উত্তোলন করা হয়। ১৯৯৬ সালে এই প্রকল্পটি একটি লোকসানি প্রতিষ্ঠান হিসেবে দেখিয়ে সংশ্লিষ্ট কর্তৃপক্ষ কোয়ারী থেকে চুনাপাথর উত্তোলন বন্ধ করে দেয়।

বাম|থাম্ব|'''শহীদ সিরাজ হ্রদ'''
মুক্তিযুদ্ধের একজন শহীদ সিরাজুল ইসলামের নামানুসারে এই হ্রদের নামকরণ করা হয় শহীদ সিরাজ হ্রদ। মো. সিরাজুল ইসলাম ১৯৫২ সালে কিশোরগঞ্জ জেলার ইটনা উপজেলার ফিলনী গ্রামে জন্ম গ্রহণ করেন। ১৯৭১ সালে স্নাতকে পড়াকালীন সময়ে মুক্তিযুদ্ধ শুরু হলে ঘর ছাড়েন সিরাজ। আসামের ইকো ওয়ান সেন্টারে প্রশিক্ষণ শেষে তিনি ৫ নম্বর সেক্টরের বড়ছড়া সাব-সেক্টরের অধীনে মুক্তিযুদ্ধে যোগ দেন।

১৯৭১ সালের ৭ই আগস্ট সুনামগঞ্জের সাচনা বাজার এবং জামালগঞ্জ থানা থেকে পাকিস্তানীদের বিতাড়িত করার লক্ষ্যে আক্রমণ চালায় একদল মুক্তিযোদ্ধা। এই দলে ছিলেন সিরাজুল ইসলাম। পাকিস্তানি সেনারা তাঁদের উপস্থিতি টের পেয়ে ব্যাপক গুলি শুরু করে। আকস্মিক এ ঘটনায় মুক্তিযোদ্ধারা কিছুটা হকচকিত। তাঁরাও পাল্টা আক্রমণ শুরু করলেন। মুক্তিযোদ্ধারা চেষ্টা করছেন ক্রলিং করে সামনে এগিয়ে যাওয়ার। কিন্তু প্রবল গুলির কারণে তাঁরা সামনে এগোতে পারছেন না। এ অবস্থায় সিরাজুল ইসলাম ক্রলিং করে গ্রেনেড চার্জ করতে করতে এগিয়ে যাচ্ছিলেন। এসময় অপর দিক থেকে ছোড়া একটি গুলি তার চোখ ভেদ করে চলে যায়। তিনি শহীদ হন।

সিরাজের জীবনের বিনিময়ে সেদিন সাচনা বাজার এবং জামালগঞ্জ পাকিস্তানি মুক্ত হয়েছিলো। স্বাধীনতার পর শহীদ সিরাজকে বীরবিক্রম উপাধিতে ভূষিত করে বাংলাদেশ সরকার।

মুক্তিযুদ্ধকালীন সময়ে এই সাব-সেক্টরে শহীদ মুক্তিযোদ্ধাদের সমাহিত করা হয়। এঁদের মধ্যে অন্যতম ছিলেন জামালগঞ্জ-সাচনা যুদ্ধে শহীদ দাসপার্টির গেরিলা যোদ্ধা সিরাজুল ইসলাম বীর বিক্রম। তাঁর স্মৃতিতে এই হ্রদের নামকরণ করা হয় **শহীদ সিরাজ হ্রদ**। হ্রদের পাশেই সিরাজুল ইসলামসহ কয়েকজন মুক্তিযোদ্ধার কবরও সংরক্ষিত রয়েছে এবং শহীদ মুক্তিযোদ্ধা সিরাজ স্মৃতি সংসদ গড়া হয়েছে।

## তথ্যসূত্র

বিষয়শ্রেণী:বাংলাদেশের হ্রদ
রায়ান'স ওয়ার্ল্ড

**রায়ান'স ওয়ার্ল্ড** (সাবেক **রায়ান টয়সরিভিউ**) একটি শিশুতোষ ইউটিউব চ্যানেল। এই চ্যানেলটি দেখায় ৮ বছর বয়সী শিশু রায়ান, তার মা, বাবা, এবং তার জমজ বোনকে। তার চ্যানেল প্রতিদিন একটি করে নতুন ভিডিও প্রকাশ করে। চ্যানেলটির "হিউজ এগস সারপ্রাইজ টয়স চ্যালেঞ্জ" শিরোনামের ভিডিওটি নভেম্বর ২০১৮ অনুযায়ী ১৬০ কোটি বার দেখা হয়েছে, যা সর্বাধিক দেখা ইউটিউব ভিডিওর তালিকায় ৩৮তম স্থানে রয়েছে। চ্যানেলটি ১৬ মার্চ ২০১৫ সালে তৈরি হয় ও ৩০ নভেম্বর ২০১৮ অনুযায়ী এটির ১.৭২ কোটি সদস্য রয়েছে ও চ্যানেলটি ২ হাজার ৬০০ কোটি বার দেখা হয়েছে।

ফোর্বস পত্রিকার মতে, ২০১৬-২০১৭ সালে রায়ান ৮ম সর্বোচ্চ আয়করী ইউটিউব উদ্যোক্তা ছিল ও ২০১৬-১৭ সালের মধ্যে সে ১১ মিলিয়ন মার্কিন ডলার আয় করে। ২০১৮ সালে রায়ান ইউটিউব থেকে আয় করা ব্যক্তিদের মধ্যে সবার শীর্ষে অবস্থান করে, এই সময়ে সে তার ভিডিও ও পণ্য থেকে ১১ মিলিয়ন মার্কিন ডলার আয় করে।

## ইতিহাস
রায়ান শুরুতে ইভানটিউবএইচডি-এর মত অন্যান্য খেলনা পর্যালোচনার চ্যানেলগুলি দেখত এবং একদিন তার মাকে জিজ্ঞেস করল যে "কেন সে ইউটিউবে একই কাজ করছে না?"। পরবর্তীতে ২০১৫ সালের মার্চ থেকে রায়ান ইউটিউব ভিডিও তৈরি করতে শুরু করে। রায়নের মা ছেলের ইউটিউব চ্যানেলে পুরো সময় কাজ করার জন্য রসায়ন শিক্ষিকার চাকরি ছেড়ে দেয়ার সিদ্ধান্ত নেয়।

২০১৭ সালে, রায়ানের বাবা-মা পকেট.ওয়াচ-এর সাথে একটি চুক্তি স্বাক্ষর করে, যেটি একটি প্রারম্ভকালীন শিশুদের মিডিয়া কোম্পানি যা ২০১২ সালে ক্রিস উইলিয়ামস এবং অ্যালবি হেক্ট প্রতিষ্ঠা করেছিল। পকেট.ওয়াচ রায়ানের ইউটিউব চ্যানেলের জন্য মার্কেটিং এবং পণ্যদ্রব্য কেনা-বেচার কাজটি করে। ২০১৮ সালে, রায়ান টয়জরিভিউ বাচ্চাদের প্রতি লক্ষ্য করে পকেটওয়াচ এবং ওয়াইল্ড ওয়ার্কসের সহযোগিতায় আইওএস এবং অ্যান্ড্রয়েডের জন্য ট্যাগ উইথ রায়ান নামে একটি অ্যাপ তৈরি করে। ২০১৯ সালে, রায়ান টয়েসরিভিউ এবং পকেটওয়াচ প্রাকবিদ্যালয়গামী বাচ্চাদের লক্ষ্য করে রায়ান'স মিস্ট্রি প্লেডেট শিরোনামে একটি ২০-পর্বের টেলিভিশন ধারাবাহিক তৈরি করে। ১ নভেম্বর ২০১৯ সালে, আউটরাইট গেমস প্লেস্টেশন ৪, এক্সবক্স ওয়ান, নিন্টেন্ডো স্যুইচ এবং মাইক্রোসফট উইন্ডোজের জন্য রেস উইথ রায়ান নামে একটি রেস গেম প্রকাশ করে।

## তথ্যসূত্র

## বহিঃসংযোগ
*
*

বিষয়শ্রেণী:ইংরেজি ভাষার ইউটিউব চ্যানেল
বিষয়শ্রেণী:খেলনা বিতর্ক
বিষয়শ্রেণী:২০১৫-এ চালু ইউটিউব চ্যানেল
বহদ্দারহাট ফ্লাইওভার ধস

২৪ নভেম্বর ২০১২ সালে চট্টগ্রামের বহদ্দারহাট এলাকায় বহদ্দারহাট ফ্লাইওভারের স্টিলের গার্ডার ধসে পড়ে ১৭ জন নিহত হয়। স্থানীয় সময় (জিএমটি +৬) ছিল ৭:৩০টায়, হঠাৎ করে তিনটি গার্ডার নির্মাণের সময় ফ্লাইওভার (ওভারপাস) থেকে পড়ে যায়। পরে বাংলাদেশ সরকার জানায় যে ঘটনাস্থলে ১৫ জন মারা যায় এবং পঞ্চাশ জন আহত হয়েছিল।

এর আগে ২৯ জুন, ২০১২ সালে বহদ্দারহাটের এই নির্মাণাধীন ফ্লাইওভার থেকে ১৩০ ফুট দীর্ঘ কংক্রিটের গার্ডার ভেঙে পড়েছিল।

## স্থান
বহদ্দারহাটের কেন্দ্রস্থলে বড় শহর ঘড়ি থেকে প্রায় ২০ মিটার (৬৬ ফুট) কাছাকাছি ফ্লাইওভার থেকে তিনটি গার্ডার ভেঙ্গে পড়ে।

## ঘটনা
২৪ নভেম্বর ২০১২, সন্ধ্যা সাড়ে সাতটায় গার্ডারগুলো ভেঙ্গে পড়ে। গার্ডারগুলো নিচে পড়ার কারণে একটি বিকট শব্দ তৈরি হয়। এতে যারা ঐ স্থানের কাছাকাছি ছিল তাদের মধ্যে আতঙ্ক ছড়িয়ে পড়েছিল। দেখার জন্য লোকজন ঐ জায়গার দিকে ছুটতে শুরু করে। তারা আহত মানুষকে সাহায্য করার জন্য এগিয়ে আসে।

আনুমানিক ৫০০ জন মানুষ এই গার্ডারগুলির নিচে অবস্থান করছিল। তাছাড়া, সেখানে অস্থায়ী মার্কেট ছিল যাতে প্রচুর খদ্দের ছিল।

বহদ্দারহাট এলাকার আশেপাশের শিক্ষার্থীরা সাধারণত তাদের বন্ধুদের সাথে কোচিংয়ের টিউটোরিয়াল ক্লাস শেষ করার পর সন্ধ্যায় "বহদ্দার বাড়ি পুকুর পাড়" এর সামনে গল্প-গুজব  করতে পছন্দ করত। ঐ গার্ডারগুলির নিচে বসার জায়গা ছিল। এ ঘটনার সন্ধ্যায় অনেক শিক্ষার্থী ওই জায়গায় বসে গল্পগুজব করছিল।

## জরুরি উদ্ধার তৎপরতা

যখন  ঘটনাটি ঘটে তখন স্থানীয় লোকেরা সেই পরিস্থিতিতে আটকে থাকা ব্যক্তিদের সাহায্যের জন্য এগিয়ে আসে। ১৫ মিনিটের মধ্যে ফায়ার ব্রিগেড দলটি ওই স্থানে পৌঁছে যায়। এই ঘটনায় প্রায় ১৭ জন প্রাণ হারায়। গার্ডার তাদের উপর সরাসরি পড়েছিল এবং তারা সবাই মারা যায়। অনেক অসনাক্ত মৃতদেহ পাওয়া যায়। এতে প্রায় ৫০ জন আহত হয়। অনেক মানুষ পঙ্গু হয়।

## ঘটনা পরবর্তী
ঘটনার পর উত্তেজিত জনতা এ  ফ্লাইওভার প্রকল্পের বিভিন্ন সরঞ্জাম ও বহদ্দারহাট পুলিশবক্সে আগুন ধরিয়ে দেয় ও ওই এলাকায় ভাংচুর চালায়। তারা চট্টগ্রাম জেলা প্রশাসক, অতিরিক্ত জেলা প্রশাসক (রেভিনিউ), ফায়ার সার্ভিসের উদ্ধারকারী যানবাহন এবং একটি অ্যাম্বুলেন্স ভাঙচুর করে। এসময় উত্তেজিত জনতা পুলিশকে লক্ষ্য করে ইট পাথরও নিক্ষেপ করে।

পরিস্থিতি নিয়ন্ত্রণ করতে পুলিশ কয়েক রাউন্ড টিয়ারসেল নিক্ষেপ করেও  ব্যর্থ হয়। পরে পরিস্থিতি নিয়ন্ত্রণে সেখানে সেনাবাহিনী মোতায়েন করা হয়। ঘটনার পর রাত ১১টা  থেকে উদ্ধারকাজ শুরু করে সেনাবাহিনী।

## তথ্যসূত্র

বিষয়শ্রেণী:নির্মাণ দুর্ঘটনা
বিষয়শ্রেণী:চট্টগ্রামের পরিবহন
বিষয়শ্রেণী:বাংলাদেশে মানব-ঘটিত দুর্যোগ
বিষয়শ্রেণী:২০১২-এ বাংলাদেশ
বিষয়শ্রেণী:বাংলাদেশে মানবসৃষ্ট বিপর্যয়
বিষয়শ্রেণী:চট্টগ্রাম জেলা
সৈয়দ আহমদ কবির

**সৈয়দ আহমদ কবির সোহরাওয়ার্দী** যিনি সৈয়দ আহমদ কবির নামে বহুল পরিচিত, ছিলেন ভারত ও মধ্যপ্রাচ্যের বিখ্যাত সুফি দরবেশ। তিনি মক্কার সোহরাওয়ার্দীয়া ধারার প্রবর্তক শিহাব উদ্দিন  প্রতিষ্ঠিত ধর্মীয় প্রতিষ্ঠানের প্রধান তত্ত্বাবধায়ক ছিলেন। তিনি বাংলাদেশের সিলেট অঞ্চলে ইসলাম ধর্ম প্রচারক শাহজালালের মামা ও শিক্ষাগুরু।

## প্রাথমিক জীবন
সৈয়দ আহমদ কবির সোহরাওয়ার্দির পিতার নাম সৈয়দ জালালুদ্দীন সুরখ-পোষ বুখারি। সুরখ বুখারি ভারতবর্ষে ইসলাম প্রচারের লক্ষ্যে মুলতান এর নিকট আউচ নামক স্থানে এসে বসবাস করেন এবং সেখানে সৈয়দ আহমদ কবির সোহরাওয়ার্দির জন্ম হয়।

## গুরু পরিচিতি
সৈয়দ আহমদ কবির (রহ) এর পীরদের ঊর্ধঃস্তন পীরগণের তালিকা নিম্নরূপঃ

* হযরত মুহাম্মাদ (স.)
* হযরত আলী (রা.) thumb|210px|আলীর সমাধি এই মসজিদে অবস্থিত
* শেখ হাসান বসরি
* শেখ হবিব আজমী
* শেখ মারুফ কর্খী
* শেখ সিংরি সুকতি 
* শেখ মমশাদ সিকন্দরী 
* শেখ আহমদ দিন্নুরী 
* শেখ আমুবিয়া 
* শেখ আজি উদ্দীন সোহরাওয়ার্দী 
* শেখ আবু নজিব জিয়াউদ্দিন 
* শেখ হিসাব উদ্দীন 
* শেখ মাখদুম 
* শেখ বাহাউদ্দিন জাকারিয়া
* সৈয়দ জালালুদ্দীন সুরখ-পোষ বুখারি  (পিতা)
* **সৈয়দ আহমদ কবির **
* শাহ শামসউদ্দিন বোকারী (রহঃ) কটিয়াদী কিশোরগঞ্জ জেলা।
*হযরত শাফাই শাহ আউলিয়া গায়েবী (রহঃ)  ৩৬০ জনের একজন বৃহত্তর ময়মনসিংহ জেলা। বর্তমান কিশোরগঞ্জ জেলা বাজিতপুর উপজেলা সুলতান পুর উওর পাড়া গ্রাম।

## আধ্যাত্বিকতা

## তথ্যসূত্র

বিষয়শ্রেণী:সুফি
বিষয়শ্রেণী:ইসলামি ব্যক্তিত্ব
বিষয়শ্রেণী:ধর্মীয় নেতা
সোয়াই নদী

**সোয়াই নদী** বা **সোয়াইন নদী** পুরাতন ব্রহ্মপুত্র নদীর বাম তীরের শাখানদী। এটি বেশ পুুুরোনো একটি নদী। এক সময় ধান ও পাট বোঝাই করা নৌকা তার বুকে বয়ে বেড়াত অহরহ। এই নদী শ্যামগন্জ হয়ে বিসকা হয়ে মগড়া নদীর নদের সাথে মিলিত হয়েছে।

## প্রবাহ
সোয়াই নদীর উৎপত্তি পুরাতন ব্রহ্মপুত্র নদীর চরনিলক্ষীয়া ভাটিপাড়া থেকে। পরে এটি বিসকা রেল স্টেশনের পশ্চিম দিক দিয়ে ভাটিয়াপাড়া পেরিয়ে কাশিগঞ্জ বাজারের মাঝখান দিয়ে বিশকা ইউনিয়নের কুুটুরাগাও নামক গ্রামের পাশ ঘেঁষে মইলাকান্দার সাতপাই গ্রামে এসে পড়েছে নদীটি। এখান থেকে নওপাই ও পাইশকার ভেতর দিয়ে চলে এসেছে শ্যামগঞ্জ বাজারে। নেংটার মাজারের কাছ ঘেঁষে হাফেজ জিয়াউর রহমান ডিগ্রী কলেজের সামনে দিয়ে পূূর্বধলায় পতিত হয়েছে। এর পর নদীটি প্রবাহিত হয়ে ইসবপুর গ্রামের পাশ দিয়ে প্রবাহিত হয়েছে। ভুগী পশ্চিম পাড়ায় দাপুনিয়া বাজারের সাথে কুকুয়ালি খালের সাথে মিলে যৌথ প্রবাহ নেত্রকোনার মগড়া নদীতে মিলে গেছে। 

## ইতিহাস
এক সময় এ নদীতে অনেক মাছ পাওয়া যেত, নদীর কিনারা ঘেঁষে এখনও সবজির চাষ হয়। দিনে দিনে এটি তার অস্থিত্ব হারিয়ে দখলবাজদের দখলে চলে যাচ্ছে। সকল স্তরের মানুষের সজাগ ও সচেতন দৃৃ‌ষ্টিই পারে এর অস্তিত্বকে ফিরিয়ে দিতে। 

## আরো পড়ুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ময়মনসিংহ জেলার নদী
বিষয়শ্রেণী:ফুলপুর উপজেলা
লাভ পয়েন্ট

**লাভ পয়েন্ট** (*ভালোবাসার বিন্দু*) হলো পার্বত্য চট্টগ্রামের রাঙ্গামাটিতে অবস্থিত একটি ভালোবাসার স্মারক বিশেষ। এটি মূলত এক দম্পতির ভালোবাসার স্মরণে নির্মিত হয়েছে।

## ইতিহাস
২০১৪ সালের ১৯ মার্চ রাঙামাটিতে বেড়াতে এসে কাপ্তাই লেকে ইঞ্জিনচালিত বোট উল্টে পানিতে ডুবে মৃত্যু হয় আমেরিকান প্রবাসী আলাউদ্দিন পাটোয়ারী ও তার স্ত্রী আইরিন লিমা। তিন দিন পর তাদের একে-অপরের জড়িয়ে ধরে থাকা নিথর দেহ কাপ্তাই লেক থেকে উদ্ধার করে নৌ-বাহিনী, পুলিশ, সেনাবাহিনী ও ফায়ার সার্ভিসের লোকজন।
স্বামী-স্ত্রীর এমনভাবে বাঁচার চেষ্টা এবং মর্মান্তিক মৃত্যু একটি বিরল ঘটনা। তাদের ভালোবাসাসহ পৃথিবীর সকল ভালোবাসার মানুষদের প্রতি শ্রদ্ধা জানাতে পার্বত্য চট্টগ্রাম উন্নয়ন বোর্ড’র উদ্যোগে এটি নির্মাণ করা হয়।
## অবস্থান
লাভ পয়েন্ট পার্বত্য চট্টগ্রামের রাঙ্গামাটি জেলার কাপ্তাইয়ে অবস্থিত। আলাউদ্দিন ও আইরিন লিমা দম্পতির লাশ যেখানে ভেসে ওঠে তার পাশে ডিসি বাংলো "পলওয়েল ন্যাচার পার্কে" এটি নির্মাণ করা হয়।

## উদ্বোধন
২০১৬ সালের ১৬ ই জানুয়ারি শনিবার লাভ পয়েন্টের ভিত্তি প্রস্তর স্থাপন করেন তৎকালীন পার্বত্য চট্টগ্রাম বিষয়ক মন্ত্রণালয়ের সচিব নব বিক্রম কিশোর ত্রিপুরা এবং 
২০১৮ সালের ২৯শে নভেম্বর বৃহস্পতিবার বিকেলে লাভ পয়েন্টের উদ্বোধন করেন পার্বত্য চট্টগ্রাম উন্নয়ন বোর্ডের চেয়ারম্যান নব বিক্রম কিশোর ত্রিপুরা এনডিসি।

লাভ পয়েন্ট উদ্বোধনের পর নব বিক্রম কিশোর ত্রিপুরা ও তার সহধর্মিনী অনামিকা ত্রিপুরা লাভ পয়েন্টে তালা লাগিয়ে চাবি কাপ্তাই লেকের পানিতে ছুড়ে ফেলে ‘লাভপয়েন্ট’ এর ‘লাভ লক’ কার্যক্রমের সূচনা করেন।

উল্লেখ্য, লাভ পয়েন্ট নির্মাণের জন্য সাংবাদিক ফজলে এলাহী প্রস্তাবনা করেন এবং পার্বত্য চট্টগ্রাম উন্নয়ন বোর্ডের চেয়ারম্যান  নব বিক্রম কিশোর ত্রিপুরা এনডিসির সার্বিক পরিকল্পনা ও পার্বত্য চট্টগ্রাম উন্নয়ন বোর্ডের অর্থায়নে এটি নির্মিত হয়।
## চিত্রশালা

File:Love Point, Rangamati 03.jpg
File:History of Love Point, Rangamati.jpg
File:Love Point, Rangamati 04.jpg
File:Love Point, Rangamati 05.jpg


## তথ্যসূত্র

বিষয়শ্রেণী:রাঙ্গামাটি জেলা
বিষয়শ্রেণী:বাংলাদেশের স্মৃতিস্তম্ভ ও স্মারক
বিষয়শ্রেণী:২০১৮-এ বাংলাদেশে প্রতিষ্ঠিত
এপিক ব্রাউজার

**এপিক** () একটি প্রাইভেসি-কেন্দ্রিক ওয়েব ব্রাউজার। হিডেন রিফ্লেক্স নামক একটি সফটওয়্যার কোম্পানি এর ডেভেলপার, যারা ক্রোমিয়াম সোর্স কোড থেকে এটি বিল্ড করে।  এপিক সবসময় "প্রাইভেট ব্রাউজিং মুড"-এ থাকে। ব্রাউজার থেকে বেরোলেই সব ডাটা নুছে যায়। এমনকি ব্রাউজিঙের সময়ও যতটা সম্ভব কম ডাটা সংরক্ষণ করা হয়। গুগল ট্র‍্যাকিঙের সমস্ত অপশন ও অন্য কোম্পানির ট্র‍্যাকিং ব্যবস্থাও তারা বন্ধ করে দিয়েছে। 

## ইতিহাস
আগস্ট ২৯, ২০১৩ সালে এপিক মুক্তি পাহ। এটি ভারতীয় ব্যবহারকারীদের জন্যে বিশেষায়িত ব্রাউজার। ব্রাউজারটিতে সোশ্যাল নেটওয়ার্কিং, চ্যাট ক্লায়েন্ট ও ইমেইল সুবিধা অংশভূক্ত ছিলো।

## বৈশিষ্ট্য
এপিকের ডিফল্ট কনফিগারেশনে ব্রাউজার থেকে প্রস্থানের পরপরই সেশন ডাটা (যেমন কুকি, হিস্ট্রি এবং ক্যাশে) মুছে যায়। ব্রাউজারটিতে প্রোক্সি সেবা রয়েছে, ব্যবহারকারী ইচ্ছায় যা সক্রিয় করা যায় এবং সার্চ ইঞ্জিন ব্যবহারের সময় তা স্বয়ংক্রিয় ভাবে চালু হয়ে যায়। অন্যান্য সুবিধার মধ্যে রয়েছে, এসএসএল সংযোগকে অগ্রাধিয়াএ দেয়া এবং ডু নট ট্র‍্যাক হেডার পাঠানো, যা আরও উন্নত প্রাইভেসি নিশ্চিত করে।

## তথ্যসূত্র

বিষয়শ্রেণী:ক্রস-প্ল্যাটফর্ম ওয়েব ব্রাউজার
বিষয়শ্রেণী:ওয়েব ব্রাউজার
বিষয়শ্রেণী:উইন্ডোজ ওয়েব ব্রাউজার
বিষয়শ্রেণী:ম্যাকওএস ওয়েব ব্রাউজার
বিষয়শ্রেণী:ভারতীয় মার্কা
ব্লিংক (ব্রাউজার ইঞ্জিন)

**ব্লিংক** () হলো একটি ব্রাউজার ইঞ্জিন। ক্রোমিয়াম প্রকল্পের একটি অংশ হিসেবে এর উন্নয়ন করা হয়, যেখানে গুগল, অপেরা সফটওয়্যার এএসএ, অ্যাডোবে সিস্টেম, ইন্টেল, স্যামসাংসহ অন্যান্যদের অবদান রয়েছে। এপ্রিল ২০১৩ সালে প্রথম এর ঘোষণা দেওয়া হয়। 

## ইঞ্জিন
ব্লিংক ওয়েবকিটের ওয়েবকোর উপাদানের একটি ফোর্ক, যেটি মূলত কেডিইর কেজেএস লাইব্রেরি ও কেএইচটিএমএলের ফোর্ক।
২৮তম সংস্করণ থেকে এটি গুগল ক্রোম,অপেরা (১৫+), ভিভালদি, অ্যামাজন সিল্ক এবং ক্রোমিয়াম ভিত্তিক ব্রাউজার ও ফ্রেমওয়ার্কে ব্যবহৃত হচ্ছে।

ওয়েবকোরের অধিকাংশ কোডই এমন বৈশিষ্ট্যের জন্যে ব্যবহৃত হয়, যা ক্রোম ভিন্নভাবে প্রয়োগ করে (যেমন স্যান্ডবক্সিং এবং বহু প্রসেস মডেল)। এ অংশসমূহ ব্লিংক ফোর্কের জন্যে পরিবর্তন করা হয়েছে, যদিও তা একে কিছুটা ভারী বানিয়েছে তবে ভবিষ্যতে নতুন বৈশিষ্ট্য যোগের জন্যে নমনীয়ও বানিয়েছে।

ব্লিংকের নামকরণ নন-স্ট্যান্ডার্ড প্রেজেন্টেশনাল ব্লিংক এইচটিএমএল ট্যাগ থেকে হয়েছে।

## আরও দেখুন

* প্রেস্টো
* সার্ভো
* ভি৮

## তথ্যসূত্র

## বহিঃসংযোগ
* 

বিষয়শ্রেণী:ফ্রি লেআউট ইঞ্জিন
বিষয়শ্রেণী:ব্রাউজার ইঞ্জিন
বিষয়শ্রেণী:২০১৩-এর সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:গুগল ক্রোম
বিষয়শ্রেণী:মোবাইল সফটওয়্যার
বিষয়শ্রেণী:ওয়েবকিট ভিত্তিক সফটওয়্যার
বিষয়শ্রেণী:সফটওয়্যার ফোর্ক
মৃণাল কান্তি দাস

**মৃণাল কান্তি দাস** (জন্ম: ২৫ জানুয়ারি ১৯৫৯) হলেন বাংলাদেশ আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদক ও মুন্সীগঞ্জ-৩ আসন থেকে নির্বাচিত ১০ম এবং একাদশ জাতীয় সংসদের সদস্য।

## প্রাথমিক জীবন
অ্যাডভোকেট মৃণাল কান্তি দাস ১৯৫৯ সালের ২৫ জানুয়ারি মুন্সীগঞ্জ জেলার মুন্সীগঞ্জ সদর উপজেলার দেওভোগ গ্রামে জন্ম গ্রহণ করেন। তার পিতার নাম শ্যামলাল দাস ও মাতার নাম গীতা রানী দাস। তিনি বিএ এবং এলএলবি ডিগ্রি অর্জন করেছেন।

## রাজনৈতিক জীবন
মৃণাল কান্তি দাস ২০১০ সালে আওয়ামী লীগের কেন্দ্রীয় উপ-দফতর সম্পাদক ছিলেন। তিনি ৫ জানুয়ারি ২০১৪ তারিখে অনুষ্ঠিত ১০ম জাতীয় সংসদ নির্বাচনে বিনা প্রতিদ্বন্দ্বিতায় সংসদ সদস্য নির্বাচিত হন। বর্তমানে তিনি আওয়ামী লীগের কেন্দ্রীয় কমিটির মুক্তিযুদ্ধ বিষয়ক সম্পাদকের দায়িত্ব পালন করছেন। মৃণাল কান্তি দাস ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে মুন্সীগঞ্জ-৩ আসনের জন্য আওয়ামী লীগের প্রার্থী হয়েছেন। এবং নির্বাচনে অংশগ্রহণ করে তিনি বিপুল ভোটে জয়লাভ করেন এবং পুনরায় মুন্সীগঞ্জ-৩ আসনের সংসদ সদস্য নির্বাচিত হন।

## সমালোচনা
দ্বাদশ জাতীয় সংসদ নির্বাচনের প্রতীক বরাদ্দের দিন মৃণাল কান্তি তার দলীয় মিছিল নিয়ে এটি মসজিদের পাশ দিয়ে মুন্সিগঞ্জ জেলা প্রশাসকের কার্যালয়ের দিকে যাচ্ছিলেন। পার্শ্ববর্তী মসজিদে তখন আসরের নামাজ চলছিলো বিধায় একজন মুসল্লি উচ্চস্বরে মিছিল না করতে আহ্বান জানালে তিনি অকথ্য ভাষায় গালাগালি করেন যা সামাজিক যোগাযোগ মাধ্যমে ব্যাপকভাবে ছড়িয়ে পড়ে। সামাজিক যোগাযোগ মাধ্যমে ছড়িয়ে পড়া একাধিক আশ্রাব্য গালি মিশ্রিত সেই ভিডিওতে দেখা যায় তিনি ওই ব্যক্তিকে গালিগালাজ-হুমকি দিয়ে বলেন:- 
মুন্সিগঞ্জ-৩ আসনের স্বতন্ত্র প্রার্থী মোহাম্মদ ফয়সাল তার নামাজ নিয়ে বিতর্কিত বক্তব্যের নিন্দা জ্ঞাপন করে বলেন এটি 'মুসলিমদের ধর্মীয় অনুভূতিতে' আঘাত হেনেছে।‌ তবে মৃণাল কান্তি সম্পূর্ণ ঘটনাকে অস্বীকার করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫৯-এ জন্ম
বিষয়শ্রেণী:মুন্সীগঞ্জ জেলার রাজনীতিবিদ
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
আগ্রা জেলা

[থাম্ব|[Kos Minar#793 at 12 mile on Agra-Fatehpur Sikri Road section of National Highway 21]]
**আগ্রা জেলা**; () ভারতের উত্তরপ্রদেশ রাজ্যের ৭৫ টি জেলার মধ্যে অন্যতম একটি জেলা। ঐতিহাসিক আগ্রা শহরে এই জেলার সদর দপ্তর অবস্থিত। জেলাটি আগ্রা বিভাগের অন্তর্গত।

## ভৌগোলিক অবস্থান
আগ্রা জেলার উত্তরে রয়েছে মথুরা জেলা, দক্ষিণে রাজস্থানের ঢোলপুর জেলা, পূর্ব দিকে ফিরোজাবাদ জেলা এবং পশ্চিমে রাজস্থানের ভরতপুর জেলা। জেলাটির মোট আয়োতন ৪,০২৭।
## বিভাগ
আগ্রার জেলায় ৬ টি তালুক রয়েছে। তালুকগুলি হল এটমপুর, আগ্রা, কিরাওলি, খড়গড়, ফতেহাবাদ ও বাহ। জেলা সদর হল আগ্রা শহর। এই জেলায় ১৫ টি ব্লক রয়েছে, যথা- এটাদপুর, খাঁদৌলি, শমশাবাদ, ফাতেহাবাদ, জগনার, খেরগড়, সাইয়াইন, আখেননার, আকলা, বিছপুরি, ফতেহপুর সিড়ি, বারৌলি আহির, বাহ, পিনহাট ও জয়তপুর কালান। [2]

এই বিভাগে ৩ টি লোকসভা নির্বাচনী এলাকার য়েছে। লোকসভা নির্বাচনী এলাকাগুলি হল জলেশ, ফিরোজাবাদ এবং আগ্রা। জেলায় ৯ টি বিধানসভা কেন্দ্র রয়েছে। এই ৯ টি বিধানসভা কেন্দ্র হল- বাহ, ফাতেহাবাদ, ইটমদপুর, দয়াল বাগ, আগড়া ক্যান্টনমেন্ট, আগরা পূর্ব, আগরা পশ্চিম, খেরগড় এবং ফতেহপুর সিড়ি।

## জনসংখ্যার উপাত্ত

২০১১ সালের আদমশুমারি অনুসারে আগ্রা জেলার জনসংখ্যা ৪৩,৮০,৭৯৩ জন, যা মালদ্বীপ  বা মার্কিন যুক্তরাষ্ট্রের কেনটাকির রাজ্যের সমান। জেলাটি জনসংখ্যার হিসাবে ভারতের মধ্যে ৪১ তম স্থান পেয়েছে (মোট ৬৪০ টির মধ্যে)। জেলার জনসংখ্যার ঘনত্ব (২৮১০ জন/বর্গ মাইল) ১,০৪৮ জন/প্রতি বর্গ কিলোমিটার। আগ্রারা জেলায় হিন্দুরা ৮৮.৭৭% এবং মুসলমানরা ৯.৩০%। ২০০১-২০১১ দশকে জেলাটির জনসংখ্যা বৃদ্ধির হার ছিল ২১%। আগ্রা জেলায় প্রতি ১০০০ পুরুষ প্রতি নারীর সংখ্যা ৮৫৯ জন এবং সাক্ষরতার হার ৬৯.৪৪%।

## ভাষাসমূহ
এই জেলার মানুষ ব্রজ ভাষায় কথা বলেন। এই ভাষাটিকে হিন্দি ভাষার অন্তর্গত একটি গ্রামীণ ভাষা হিসাবে ধরা হয়, যা উত্তরপ্রদেশের মথুরা ও আগ্রার এবং রাজস্থানের ধৌলপুর ও ভারতপুর জেলা নিয়ে গঠিত ব্রজ অঞ্চলের প্রধান ভাষা। এটি গঙ্গা-যমুনা দোয়াব অঞ্চলের কেন্দ্রীয় প্রান্তের অন্যতম প্রধান ভাষা।

## তথ্যসূত্র


বিষয়শ্রেণী:উত্তরপ্রদেশের জেলা
ফ্রেড স্মিথ

**ফ্রেডরিক উইলিয়াম স্মিথ** (; জন্ম: ৩১ মার্চ, ১৮৬১ - মৃত্যু: ১৭ এপ্রিল, ১৯১৪) কেপ প্রদেশের উইটেনহেজ এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৮৯ থেকে ১৮৯৬ সময়কালে আন্তর্জাতিক ক্রিকেট অঙ্গনে দক্ষিণ আফ্রিকার প্রতিনিধিত্ব করেছেন। ঘরোয়া দক্ষিণ আফ্রিকান ক্রিকেটে গটেং দলের পক্ষে খেলেছেন। দলে তিনি মূলতঃ উইকেট-রক্ষক হিসেবে খেলতেন। এছাড়াও ডানহাতে ব্যাটিং করতেন ও দলের প্রয়োজনে বোলিং করতেন **ফ্রেড স্মিথ**।

## খেলোয়াড়ী জীবন
ঘরোয়া ক্রিকেটে কিম্বার্লি ও ট্রান্সভালের পক্ষে খেলেছেন। উভয় দলেরই নেতৃত্বে ছিলেন ফ্রেড স্মিথ। দ্রুতলয়ে রান সংগ্রহকারী ব্যাটসম্যান ও উইকেট-রক্ষক হিসেবে তার বেশ সুনাম ছিল। এছাড়াও, দলের প্রয়োজনে বোলার হিসেবে নিজেকে উপস্থাপন করতেন ফ্রেড স্মিথ। ১৮৮০-এর দশকে ক্ষুদ্রতর ঘরানার ক্রিকেটে সফলতম ব্যাটসম্যানের মর্যাদা পেয়েছেন। ফলশ্রুতিতে দক্ষিণ আফ্রিকার ইতিহাসের প্রথম টেস্টে অংশগ্রহণের সুযোগ ঘটে ফ্রেড স্মিথের।

## ব্যক্তিগত জীবন
জন ও প্রিমরোজ দম্পতির দ্বিতীয় সন্তান ও জ্যেষ্ঠ পুত্র সন্তান ছিলেন ফ্রেড স্মিথ। কৃষিকার্য্য পরিবারের প্রধান পেশা ছিল। ১৮৭১ সালে তার পরিবার ব্লুমফন্তেইনে চলে যায়। সেখানে তার পিতা কেরাণীর কাজ করতেন।

ট্রান্সভাল ক্রিকেট ইউনিয়ন গঠনে উল্লেখযোগ্য ভূমিকা পালন করেছেন তিনি। ক্রিকেটের পাশাপাশি স্প্রিন্টার হিসেবে অনেকগুলো ট্রফি জয় করেছেন। মে, ১৮৮৮ সালে মারিয়া কেম্পবেল নাম্নী এক রমণীর পাণিগ্রহণ করেন। ১৭ এপ্রিল, ১৯১৪ তারিখে ৫৩ বছর বয়সে ট্রান্সভালের জোহেন্সবার্গে ফ্রেড স্মিথের দেহাবসান ঘটে।

## তথ্যসূত্র

## বহিঃসংযোগ
* 
* 

বিষয়শ্রেণী:১৮৬১-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:দক্ষিণ আফ্রিকান উইকেট-রক্ষক
বিষয়শ্রেণী:গটেংয়ের ক্রিকেটার
বিষয়শ্রেণী:উইকেট-রক্ষক
শ্বেত প্রদর

**শ্বেত প্রদর** বা **লিউকোরিয়া** বা **লিউকোরিহিও** পুরু, সাদা বা হলুদ যোনী স্রাব। যা বাংলায় **শ্বেত প্রদর** নামে পরিচিত।

শ্বেত প্রদর  সমস্যার অনেক কারণ আছে। স্বাভাবিক একটি কারণ  ইস্ট্রোজেন ভারসাম্যহীনতা। যকৃত সংক্রমণ বা এসটিডি কারণে স্রাব পরিমাণ বাড়তে পারে, এবং হটাৎ  এটি অদৃশ্য হয়ে যায় এবং সময়ে সময়ে পুনরায় আবির্ভূত হতে পারে। এই স্রাব বছর ধরেও ঘটতে পারে, যার কারণে এটি আরও হলুদ এবং নোংরা-গন্ধ হয়। এটি সাধারণত একটি অ-স্বাভাবিক  উপসর্গ যা যোনি বা সার্ভিক্সের প্রদাহজনক অবস্থার অধীন। 

যৌগিক তরল পরীক্ষা করার সময় সাদা রক্ত কণিকাকে একটি মাইক্রোস্কোপের অধীনে ১০ সনাক্ত করে শ্বেত প্রদরকে নিশ্চিত করা যেতে পারে।

যোনি স্রাব নির্গমন অস্বাভাবিক কোন কারণ নয়, এবং স্রাবের পরিবর্তন বিভিন্ন কারণে হয়ে থাকে যেমন সংক্রমণ, ক্ষতিকারকতা, এবং হরমোন পরিবর্তন। এটি কখনও কখনও একটি মেয়ের প্রথম রজঃস্রাবের আগে ঘটে থাকে, এবং বয়ঃসন্ধির একটি চিহ্ন/ পূর্বাভাস  বলে মনে করা হয়।

## শারীরবৃত্তীয় শ্বেত প্রদর

এটি গুরুতর কোন সমস্যা নয় তবে যত তাড়াতাড়ি সম্ভব সুনিশ্চিত সিদ্ধান্ত নেওয়া দরকার। এটা একটি প্রাকৃতিক প্রতিরক্ষা প্রক্রিয়া যা যোনি নিজ থেকেই  তার রাসায়নিক ভারসাম্য বজায় রাখার জন্য কাজ করে, সেইসাথে যোনি টিস্যুর নমনীয়তা সংরক্ষণ করে। ইস্ট্রোজেন উদ্দীপনার কারণে "শারীরবৃত্তীয় শ্বেত প্রদর" শব্দটি শ্বেত প্রদরকে বোঝাতে ব্যবহৃত হয়।

সাধারণত গর্ভধারণের সময় শ্বেত প্রদর  হতে পারে। ইস্ট্রোজেন বৃদ্ধির ফলে যোনীতে রক্তের প্রবাহ বৃদ্ধি পায়। কন্যা শিশু জন্মের পর জরায়ুতে ইস্ট্রোজেন হরমোন ক্ষরণের কারণে জন্মের পর অল্প সময়ের জন্য শ্বেত প্রদর দেখা দিতে পারে।

শ্বেত প্রদর যৌন উত্তেজনারও কারণ হতে পারে।

## প্রদাহজনিত শ্বেত প্রদর

এটির ফলে প্রদাহ অথবা যোনী ঝিল্লিতে  রক্তজমাটও হতে পারে। কিছু ক্ষেত্রে সেখানে হরিদ্রাভ অথবা একধরনের গন্ধ হয়, এমন কিছু হলে তৎক্ষণাৎ ডাক্তারের পরামর্শ গ্রহণ করা উচিৎ কারণ এটা এ ধরনের অন্য কোন রোগেরও কারণ হতে পারে।

## তথ্যসূত্র

বিষয়শ্রেণী:স্ত্রী জনননালীর প্রদাহবিহীন ব্যাধি
বিষয়শ্রেণী:নারীস্বাস্থ্য
বিষয়শ্রেণী:যৌনবাহিত রোগ ও সংক্রমণ
জিস্যাট-১১

**জিএসএটি-১১** যা **বিগ বার্ড** নামে পরিচিত হল ভারতীয় মহাকাশ গবেষণা সংস্থার একটি জিএসএটি-১১ স্যাটেলাইট। ৪ ডিসেম্বর, ২০১৮ তারিখে স্থানীয় সময় ২টা ৭ মিনিটে দক্ষিণ আমেরিকার কোরো’র ফ্রেঞ্চ মহাকাশ পোর্ট থেকে এই স্যাটেলাইটটি উৎক্ষেপণ করা হয়।
৫ হাজার ৮৫৪ কেজি ওজনের এ কৃত্রিম উপগ্রহটি ভারতের অত্যাধুনিক ‘মাল্টি-ব্যান্ড কমিউনিকেশন স্যাটেলাইট’ যা ভারতে ব্রডব্যান্ড ইন্টারনেট সেবার আরো উন্নয়ন ঘটাবে। এর স্থায়িত্ব ১৫ বছর।
ভারতে ব্রডব্যান্ড পরিষেবার উন্নতিতে এই স্যাটেলাইটের ভূমিকা গুরুত্বপূর্ণ।
এটি ভারতের সবচেয়ে ভারী এবং শক্তিশালী কৃত্রিম উপগ্রহ যা মহাকাশে থাকা ভারতের অন্য ৩০টি উপগ্রহের সমান এবং এটি নির্মোণে ৬০০ কোটি টাকা খরচ হয়েছে।

## তথ্যসূত্র

বিষয়শ্রেণী:জিস্যাট কৃত্রিম উপগ্রহ
বিষয়শ্রেণী:ভারতের কৃত্রিম উপগ্রহ
বিষয়শ্রেণী:২০১৮-এ ভারত দ্বারা মহাকাশযান উৎক্ষেপণ
চর রমণীমোহন ইউনিয়ন

**চর রমনী মোহন** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন
চর রমণীমোহন ইউনিয়নের আয়তন ৬৮.৪২ বর্গ কিলোমিটার। এটি আয়তনের দিক থেকে লক্ষ্মীপুর জেলার সবচেয়ে বড় ইউনিয়ন।

## জনসংখ্যা

## অবস্থান ও সীমানা
লক্ষ্মীপুর সদর উপজেলার সর্ব-পশ্চিমে চর রমণীমোহন ইউনিয়নের অবস্থান। এ ইউনিয়নের উত্তর-পশ্চিমে রায়পুর উপজেলার উত্তর চর বংশী ইউনিয়ন ও দক্ষিণ চর বংশী ইউনিয়ন; উত্তর-পূর্বে চর রুহিতা ইউনিয়ন, শাকচর ইউনিয়ন ও টুমচর ইউনিয়ন; দক্ষিণ-পূর্বে ভবানীগঞ্জ ইউনিয়ন, কমলনগর উপজেলার চর লরেন্স ইউনিয়ন ও চর কালকিনি ইউনিয়ন; দক্ষিণ-পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন এবং পশ্চিমে মেঘনা নদী, ভোলা জেলার ভোলা সদর উপজেলার রাজাপুর ইউনিয়ন ও বরিশাল জেলার মেহেন্দিগঞ্জ উপজেলার গোবিন্দপুর ইউনিয়ন অবস্থিত।

## প্রশাসনিক কাঠামো
চর রমণীমোহন ইউনিয়ন লক্ষ্মীপুর সদর উপজেলার আওতাধীন ২০নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## ইতিহাস
*অত্র ইউনিয়ন সাবেক বৃহত্তম শাকচর ইউনিয়নের অন্তভূক্ত ছিল। কিন্তু ২০০৮ সালে [[শাকচর ইউনিয়ন]] কে তিনভাগে ভাগ করা হয়। তখন চররমণীমোহন ইউনিয়ন গঠিত হয় সাবেক শাকচর ইউনিয়নের ৫ ও ৬ নং ওয়ার্ড নিয়ে।

চররমণীমোহন ইউনিয়নটি [[লক্ষীপুর]] সদর উপজেলার সর্ব দক্ষিণে অবস্থিত। জেলার একমাত্র পর্যটক এলাকা [[মজু চৌধুরীর হাট]] চররমণীমোহন ইউনিয়নে অবস্থিত।

এছাড়াও  ইউনিয়নটির পাশের জেলা [[ভোলা]] হওয়ায় প্রতিদিন হাজার হাজার লোক ভোলা ও [[বরিশাল]] জেলায় যাতায়াত করে থাকে।*

## শিক্ষা প্রতিষ্ঠান
এই ইউনিয়নে ৪,টি উচ্চ বিদ্যালয়। 
ও ৯,টি প্রাথমিক বিদ্যালয় রয়েছে এবং ১০,টি  দ্বীনি মাদ্রাসা রয়েছে এছাড়াও আরোও অনেক গুলো মক্তব রয়েছে। 

## যোগাযোগ ব্যবস্থা

## খাল ও নদী
মেঘনা নদী,রহমত খালি খাল

## হাট-বাজার
মজু চৌধুরীর হাট

## দর্শনীয় স্থান

## উল্লেখযোগ্য ব্যক্তি

## জনপ্রতিনিধি

## আরোও দেখুন
* মজু চৌধুরীর হাট
* রহমত খালি খাল
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

 

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
টুমচর ইউনিয়ন

**টুমচর** বাংলাদেশের লক্ষ্মীপুর জেলার অন্তর্গত লক্ষ্মীপুর সদর উপজেলার একটি ইউনিয়ন।

## আয়তন

## জনসংখ্যা

## অবস্থান ও সীমানা
লক্ষ্মীপুর সদর উপজেলার দক্ষিণাংশে টুমচর ইউনিয়নের অবস্থান। এ ইউনিয়নের উত্তরে লক্ষ্মীপুর পৌরসভা, পশ্চিমে শাকচর ইউনিয়ন, দক্ষিণে চর রমণীমোহন ইউনিয়ন এবং পূর্বে ভবানীগঞ্জ ইউনিয়ন ও লাহারকান্দি ইউনিয়ন অবস্থিত।

## প্রশাসনিক কাঠামো
টুমচর ইউনিয়ন লক্ষ্মীপুর সদর উপজেলার আওতাধীন ২১নং ইউনিয়ন পরিষদ। এ ইউনিয়নের প্রশাসনিক কার্যক্রম লক্ষ্মীপুর সদর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ।

## শিক্ষা ব্যবস্থা
### শিক্ষা প্রতিষ্ঠান
* টুমচর ইসলামিয়া কামিল মাদ্রাসা
* টুমচর আসাদ একাডেমী এন্ড কলেজ]]

## যোগাযোগ ব্যবস্থা

## খাল ও নদী
* রহমতখালি নদী

## হাট-বাজার
* টুমচর বাজার

## দর্শনীয় স্থান

## উল্লেখযোগ্য ব্যক্তি
* মোহাম্মদ নোমান - সাবেক সংসদ সদস্য।

## জনপ্রতিনিধি

## আরও দেখুন
* লক্ষ্মীপুর সদর উপজেলা
* লক্ষ্মীপুর সদর থানা
* লক্ষ্মীপুর জেলা

## তথ্যসূত্র

## বহিঃসংযোগ

বিষয়শ্রেণী:লক্ষ্মীপুর সদর উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
দত্তপাড়া ইউনিয়ন

**দত্তপাড়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* দত্তপাড়া ইউনিয়ন, লক্ষ্মীপুর সদর; (লক্ষ্মীপুর জেলা)
* দত্তপাড়া ইউনিয়ন, শিবচর; (মাদারীপুর জেলা)
খুলনা কৃষি বিশ্ববিদ্যালয়

**খুলনা কৃষি বিশ্ববিদ্যালয়** হচ্ছে বাংলাদেশের একটি সরকারি কৃষি বিশ্ববিদ্যালয়। এটি ২০১৫ সালের ১৪ জুলাই প্রতিষ্ঠিত হয়। বর্তমানে এতে ৫টি অনুষদে ৪৩টি বিভাগে শিক্ষাদান করা হয়।

## ইতিহাস
২০১১ সালের ৫ মার্চ তৎকালীন প্রধানমন্ত্রী শেখ হাসিনা খুলনার খালিশপুরে এক জনসভায় খুলনায় কৃষি বিশ্ববিদ্যালয় করার প্রতিশ্রুতি দেন। এরপর ২০১১ সালের ২৪ জুলাই বিশ্ববিদ্যালয় মঞ্জুরি কমিশন তৎকালীন খুলনা সিটি কর্পোরেশন মেয়র  তালুকদার আব্দুল খালেককে প্রধান করে ১২ সদস্যের কমিটি গঠন করা হয় বিশ্ববিদ্যালয়ের স্থান নির্মাণের জন্য। কমিটি দৌলতপুরে কৃষি সম্প্রসারণ প্রশিক্ষণ ইনস্টিটিউটের অব্যবহৃত ৫০ একর জমি এবং ব্যক্তিমালিকানাধীন ১২ একর জমির উপর কৃষি বিশ্ববিদ্যালয় প্রতিষ্ঠা করতে প্রস্তাব দেন। পরবর্তীতে শিক্ষা মন্ত্রণালয় ও এ প্রস্তাব অনুমোদন দেয়।

প্রধানমন্ত্রীর ঘোষণার চার বছর পর ২০১৫ সালের ৫ জুলাই  খুলনা কৃষি বিশ্ববিদ্যলয় বিলটি পাস হয় হয় সংসদে।

## উপাচার্য

## অনুষদ এবং বিভাগসমূহ
খুলনা কৃষি বিশ্ববিদ্যালয়ে সাতটি অনুষদ রয়েছে, যার ৫১টি বিভাগ রয়েছে:
### ভেটেরিনারি, এনিম্যাল অ্যান্ড বায়োমেডিকেল সায়েন্সেস অনুষদ
* এনাটমি অ্যান্ড হিস্টোলজি
* ফিজিওলজি
* ফার্মাকোলজি অ্যান্ড টক্সিকোলজি
* মাইক্রোবায়োলজি অ্যান্ড পাবলিক হেলথ্
* লাইভস্টক প্রোডাকশন অ্যান্ড ম্যানেজমেন্ট
* প্যথলজি 
* প্যারাসাইটোলজি
* জেনেটিক্স অ্যান্ড এনিম্যাল ব্রিডিং
* ডেয়রি সায়েন্স
* পোল্ট্রি সায়েন্স
* ইপিডেমিওলজি অ্যান্ড প্রিভেন্টিভ মেজিনিস
* এনিম্যাল নিট্রিশন 
* মেডিসিন
* থেরিওজেনোলজি
* সার্জারি 

### কৃষি অনুষদ
* কৃষিবিদ্যা
* মৃত্তিকা বিজ্ঞান
* কীটতত্ত্ব
* উদ্যানবিদ্যা
* উদ্ভিদ রোগবিদ্যা
* শস্য উদ্ভিদবিদ্যা
* উদ্ভিদের জিনতত্ত্ব এবং জৈবপ্রযুক্তি
* কৃষি সম্প্রসারণ ও তথ্য ব্যবস্থা
* কৃষিবনবিদ্যা
* কৃষি রসায়ন
* প্রাণরসায়ন এবং আণবিক জীববিজ্ঞান

### মৎস্য ও মহাসাগর বিজ্ঞান অনুষদ
* মাছ জীববিজ্ঞান এবং জিনতত্ব
* অ্যাকুয়াকালচার
* মৎস্য সম্পদ সংরক্ষণ ও ব্যবস্থাপনা
* মৎস্য প্রযুক্তি ও মান নিয়ন্ত্রণ
* মহাসমুদ্রবিদ্যা
* মাছের স্বাস্থ্য ব্যবস্থাপনা

### কৃষি অর্থনীতি এবং কৃষিবিজ্ঞান গবেষণা অনুষদ
* কৃষি অর্থনীতি
* কৃষি অর্থ, সমবায় ও ব্যাংকিং
* কৃষিব্যবসা এবং বিপণন
* কৃষি পরিসংখ্যান এবং বায়োইনফরম্যাটিকস
* সমাজবিজ্ঞান ও গ্রামীণ উন্নয়ন
* ভাষা এবং যোগাযোগ শিক্ষা

### কৃষি প্রকৌশল ও প্রযুক্তি অনুষদ
* খামার কাঠামো
* খামার শক্তি এবং যন্ত্রপাতি
* সেচ ও পানি ব্যবস্থাপনা
* কম্পিউটার বিজ্ঞান ও প্রকৌশল
* গণিত এবং পদার্থবিদ্যা

### খাদ্য বিজ্ঞান ও নিরাপত্তা অনুষদ
* খাদ্য প্রকৌশল ও প্রযুক্তি
* খাদ্য পুষ্টি
* মান নিয়ন্ত্রণ এবং নিরাপত্তা ব্যবস্থাপনা
* জীববিজ্ঞান প্রকৌশল

### পরিবেশ, দুর্যোগ ঝুঁকি এবং কৃষি-আবহাওয়া গবেষণা অনুষদ
* পরিবেশ এবং কৃষি আবহাওয়া শিক্ষা
* বন ও ম্যানগ্রোভ শিক্ষা
* বন্যপ্রাণী বাস্তুসংস্থান
* দুর্যোগ ঝুঁকি ব্যবস্থাপনা

## স্নাতক ডিগ্রীসমূহ
* ব্যাচেলর অব সায়েন্স ইন ভেট সায়েন্স এন্ড এনিম্যাল হাজব্রেন্ডী (BSc in Vet Science and AH)
* ব্যাচেলর অব সায়েন্স ইন এগ্রিকালচার (BSc in Ag (Hons))
* ব্যাচেলর অব সায়েন্স ইন ফিশারিস (BSc in Fisheries)
* ব্যাচেলর অব সায়েন্স ইন এগ্রিকালচারাল ইকোনমিক্স (BSc in Ag Econ(Hons));
* ব্যাচেলর অব সায়েন্স ইন এগ্রিকালচারাল ইঞ্জিনিয়ারিং (BSc in Agricultural Engineering)

## তথ্যসূত্র

## বহিঃসংযোগ

* 

বিষয়শ্রেণী:বাংলাদেশের সরকারি বিশ্ববিদ্যালয়
বিষয়শ্রেণী:বাংলাদেশের কৃষি বিশ্ববিদ্যালয় ও মহাবিদ্যালয়
বিষয়শ্রেণী:খুলনার বিশ্ববিদ্যালয় ও কলেজ
বিষয়শ্রেণী:২০১৫-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:২০১৫-এ বাংলাদেশে প্রতিষ্ঠিত
গ্নুক্যাশ

**গ্নুক্যাশ** () দু তরফা দাখিল পদ্ধতি প্রয়োগ করা একটি হিসাববিজ্ঞান সফটওয়্যার। প্রাথমিকভাবে এটি ইনটুইট ইনকর্পোরেডেটের কুইকেন অ্যাপলিকেশনের মত সক্ষমতা ডেভেলপ করার লক্ষ্য নিয়ে শুরু হয়েছিলো, কিন্তু ক্ষুদ্র ব্যবসায় প্রতিষ্ঠানের হিসাবরক্ষণ সুবিধাও এতে রয়েছে। অধুনা ডেভেলপমেন্টে আধুনিক ডেস্কটপ সমর্থন-লাইব্রেরি রিকোয়ারমেন্টসের উপর গুরুত্বারোপ করা হয়েছে।

গ্নুক্যাশ গ্নু প্রকল্পের একটি অংশ, এবং গ্নু/লিনাক্স, গ্নু, ওপেন বিএসডি, ফ্রি বিএসডি, সোলারিস, ম্যাক ওএস, এবং অন্যান্য ইউনিক্স-সদৃশ প্ল্যাটফর্মে চলে।

## বৈশিষ্ট্য
* দু তরফা দাখিল
* তফসিলভুক্ত লেনদেন
* মর্টগেজ ও ঋণ পরিশোধ সহকারী
* ক্ষুদ্র ব্যবসায় হিসাবরক্ষণ বৈশিষ্ট্য
* ওপেন ফাইন্যান্সিয়াল এক্সিচেঞ্জ বা ওএফএক্স, কুইকেন ইন্টারচেঞ্জ ফরম্যাট বা কিউআইএফ ইমপোর্ট 
* এইচবিসিআই সমর্থন 
* লেনদেন-আমদানি মিলকরণ সমর্থন 
* এসকিউএল সমর্থন
* বহু-মূদ্রা লেনদেন নিয়ন্ত্রণ
* স্টক/মিউচুয়াল ফান্ড পোর্টফোলিও
* অনলাইন স্টক এবং মিউচুয়াল ফান্ড কোটস
* বিল্ট-ইন এবং কাস্টম প্রতিবেদন ও চার্ট
* বাজেট
* ব্যাংক এবং ক্রেডিট কার্ড মিটমাট
* ছাপানো মূল্যায়ন

## তথ্যসূত্র

## আরও পড়ুন

* 
* 
* 

## বহিঃসংযোগ

* 
* 

বিষয়শ্রেণী:লিনাক্স সফটওয়্যার
বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:গ্নু প্রকল্প
বিষয়শ্রেণী:ওপেন সোর্স
বিষয়শ্রেণী:মুক্ত সফটওয়্যার
ক্যাশ
অপ্সুদীক্ষা

**অপ্সুদীক্ষা** () বা **খ্রিস্টধর্মে দীক্ষা** (Christening) হলো খ্রিস্টান ধর্মীয় আচার, যে আচারে নব দীক্ষিত বা শিশুদেরকে সাময়িকভাবে পানিতে ডুবিয়ে খ্রিস্টধর্মে দীক্ষিতকরণ ও খ্রিস্টান নামকরণ করা হয়। এটা হলো খ্রিস্টান ধর্মের প্রথম ধাপ। বাপ্তিস্ম শিশু বাচ্চাদের ক্ষেত্রে করানো হয় যখন তাদের নামকরণ করা হয়। কারো অপ্সুদীক্ষা সম্পূর্ণ হলে তাকে অপ্সুদীক্ষিত বলে। সিনপটিক গসপেলগুলি বর্ণনা করে যে, বাপ্তিস্মদাতা যোহন যিশুকে বাপ্তিস্ম দিয়েছিলেন। নব খ্রিস্টানরা তাদের পানিতে নিমজ্জিত করে বাস্তব রূপে অথবা কল্পনা বসত এবং এই বিশ্বাস করে যে যিশু খ্রীস্ট মারা গেছেন এবং তাকে কবর দেয়া হয়েছে। অতঃপর পানি থেকে উঠে আসে এবং পুনরায় এই বিশ্বাস ধারণ করে যে, যিশু পুনরায় এইরূপে জীবিত হয়ে পৃথিবীতে ফিরে আসবেন। এই ধর্মীয় ধারণা বা বিশ্বাসই হলো অপ্সুদীক্ষা।

## আরও দেখুন

* সুসমাচার
* যীশুর ক্রুশারোহণ

## তথ্যসূত্র

বিষয়শ্রেণী:খ্রিস্টান পরিভাষা
বিষয়শ্রেণী:খ্রিস্টধর্মে ধর্মান্তর
বিষয়শ্রেণী:উত্তরণের আচার
জুনিয়র বিজ্ঞান প্রতিভা অনুসন্ধান পরীক্ষা

**জুনিয়র বিজ্ঞান প্রতিভা অনুসন্ধান পরীক্ষা** (JSTSE) প্রতি জানুয়ারিতে দিল্লি সরকার-এর শিক্ষা অধিদফতরের বিজ্ঞান শাখা দ্বারা পরিচালিত হয়। এটি দিল্লির স্বীকৃত স্কুলের শিক্ষার্থীদের জন্য উন্মুক্ত। প্রায় 500,000 শিক্ষার্থী প্রতি বছর জুনিয়র বিজ্ঞান প্রতিভা অনুসন্ধান পরীক্ষা তে উপস্থিত হয়, যার মধ্যে মাত্র 150 জন শিক্ষার্থীকে বৃত্তি প্রদান করা হয়।

### সফলতার মাত্রা
এই পরীক্ষায় প্রায় 500,000 শিক্ষার্থী উপস্থিত রয়েছে, যার মধ্যে মাত্র 150 জন শিক্ষার্থী নির্বাচিত। এই পরীক্ষার সাফল্য হার প্রায় 0.03%।

### নির্বাচিত হইবার যোগ্যতা
কোন ছাত্র অধ্যয়নরত ক্লাস IX এর একটি স্বীকৃত স্কুল, সরকারি বা সরকারি সাহায্যপ্রাপ্ত/পাবলিক/ভি/Navodaya/NDMC স্কুলের হচ্ছে এবং অর্জিত অন্তত 65% ক্লাস অষ্টম যোগ্য হয়.

### পরীক্ষার ফি
পরীক্ষার জন্য কোন চার্জ নেই।

### ধরনের পরীক্ষার
পরীক্ষায় দুটি পেপার.

I. সাধারণ জ্ঞান

* 50 প্রশ্ন 50 নম্বরের 50 মিনিট

II . সাধারণ বিজ্ঞান এবং গণিত

* 150 প্রশ্ন 150 চিহ্ন 150 মিনিট

### ফলাফল ঘোষণা
সাধারণত জেএসএসইএস ফলাফল ফেব্রুয়ারি বা মার্চ মাসে ঘোষণা করা হয়।

### সংখ্যা বৃত্তি
সেখানে 150 জন্য বৃত্তি JSTSE প্রতি বছর.

### Reservations
রিজার্ভেশন প্রদান করা হয়, ভারতীয় নাগরিকদের একাত্মতার নির্দিষ্ট বিভাগ (SC, ST, PwD, ইত্যাদি) এবং সেই মেয়েদের মধ্যে নিয়ম অনুযায়ী ভারত সরকার এবং এই ধরনের প্রার্থী ঘোষণা করা হয়। যোগ্যতাসম্পন্ন মধ্যে JSTSE উপর ভিত্তি করে এই রিজার্ভেশন প্রদান করা হয়।

## আরও দেখুন

* KVPY
* আইআইটি-JEE
* INMO
* NTSE
* INPHO

## References

বিষয়শ্রেণী:ভারতের মানসম্মত পরীক্ষা
ক্রোমিয়াম (ওয়েব ব্রাউজার)

**ক্রোমিয়াম** হলো একটি ওপেন সোর্স ওয়েব ব্রাউজার। গুগল ক্রোম ব্রাউজারকে সোর্স কোড প্রদানের জন্য গুগল এই প্রকল্পটি শুরু করে। গুগল ক্রোম এবং ক্রোমিয়াম ব্রাউজার একে অপরকে তাদের বেশিরভাগ কোড ও ফিচারসমূহ শেয়ার করে থাকে, যদিও উভয় ব্রাউজারের মধ্যে ফিচার, লোগো এবং লাইসেন্সিংয়ের ক্ষেত্রে সামান্য পার্থক্য রয়েছে। 
ক্রোমিয়াম প্রকল্পের নামটি নেওয়া হয় ক্রোমিয়াম নামক মৌল থেকে।

## লাইসেন্সিং
গুগল কর্তৃপক্ষ ক্রোমিয়াম ব্রাউজারকে মূলত বিএসডি লাইসেন্সের আওতায় প্রকাশ করে। 
এছাড়াও এটি ওপেন সোর্স লাইসেন্স, এমআইটি লাইসেন্স, এলজিপিএল লাইসেন্স সহ আরও কয়েকটি লাইসেন্সের আওতাভুক্ত। 
## তথ্যসূত্র

## বহিঃসংযোগ
 
* 

বিষয়শ্রেণী:মুক্ত ওয়েব ব্রাউজার
বিষয়শ্রেণী:উইন্ডোজ ওয়েব ব্রাউজার
বিষয়শ্রেণী:গুগল সফটওয়্যার
বিষয়শ্রেণী:ক্লাউড ক্লায়েন্ট
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:গুগল ক্রোম
বিষয়শ্রেণী:ম্যাকওএস ওয়েব ব্রাউজার
বিষয়শ্রেণী:বহনযোগ্য সফটওয়্যার
বিষয়শ্রেণী:ওয়েবকিট ভিত্তিক সফটওয়্যার
বিষয়শ্রেণী:২০০৮-এর সফটওয়্যার
ক্রোমিয়াম (দ্ব্যর্থতা নিরসন)

**[[ক্রোমিয়াম]]** হলো একধরনের রাসায়নিক মৌল, যার প্রতীক বা সংকেত Cr এবং পারমাণবিক সংখ্যা ২৪।

**ক্রোমিয়াম** শিরোনাম বলতে বুঝাবে:

* ক্রোমিয়াম (কম্পিউটার গ্রাফিক্স), ওপেন জিএল এর জন্য একটি কম্পিউটার প্রক্রিয়া। 
* ক্রোমিয়াম (ওয়েব ব্রাউজার), একধরনের ওয়েব ব্রাউজার।
** ক্রোমিয়াম ওএস, গুগল ক্রোম ওএস এর অধীনে একপ্রকার অপারেটিং সিস্টেম। 
* ক্রোমিয়াম (চলচ্চিত্র), ২০১৫ সালের আলবেনিয়ান চলচ্চিত্র।

## আরও দেখুন

* *[[ক্রোমিয়াম বি.এস.ইউ]]*, ওপেন সোর্স স্পেস শ্যুটার গেম।
* 
*
গ্নোম-ল্যাটেক

**গ্নোম-ল্যাটেক** (, ৩.২৬ সংস্করনের উপর *ল্যাটেকিলা* বলে পরিচিত) ট্যাক/ল্যাটেক ডকুমেন্ট সম্পাদনার জন্যে একটি টেক/ল্যাটেক সম্পাদক। এটি জিটিকে+লাইব্রেরি ইন্সটলকৃত গ্নু/লিনাক্স সিস্টেমে চলে।

## বৈশিষ্ট্য
গ্নোম-ল্যাটেকের অনেকগুলো উপকারী বৈশিষ্ট্য রয়েছে, যা টেক বা ল্যাটেক সোর্স কোড সম্পাদনায় আবশ্যক, যেমন: 
* ডকুমেন্ট বিল্ড করতে, দেখতে বা পালটাতে পরিবর্তনযোগ্য ওয়ান-ক্লিক বাটন
* (ল্যা)টেক কমান্ডের স্বয়ংক্রিয় সমাপ্তি 
* সহজ সন্নিবেশের জন্যে চিহ্নসমূহের গ্রাফিক্যাল তালিকা 
* নতুন ডকুমেন্ট তৈরীর জন্যে টেম্পলেট
* প্রকল্প ব্যবস্থাপনা
* ডকুমেন্ট গঠনের সারমর্ম 
* জিস্পেল ভিত্তিক বানান যাচাই
* সোর্স ও পিডিএফেএ মধ্যে সুইচ করতে ফরওয়ার্ড ও ব্যাকওয়ার্ড সুইচ

যাইহোক, অন্যান্য সম্পাদকে থাকা কিছু বৈশিষ্ট্য এতে নেই:
* স্পলিট স্ক্রিন (ট্যাকশপ, ভিম-ল্যাটেক (ল্যাটেক-স্যুট), ট্যাকম্যাকস ইত্যাদিতে রয়েছে)
* তুলনা (উইনএডিট, ভিম-ল্যাটেক (ল্যাটেক-স্যুট), ট্যাকম্যাকস ইত্যাদিতে রয়েছে)।

## আরও দেখুন
* ল্যাটেক
* গনোম
* ওপেন সোর্স সফটওয়্যার

## তথ্যসূত্র

## বহিঃসংযোগ
* https://wiki.gnome.org/Apps/GNOME-LaTeX

বিষয়শ্রেণী:মুক্ত ট্যাক সম্পাদক
বিষয়শ্রেণী:লিনাক্স সফটওয়্যার
বিষয়শ্রেণী:লিনাক্স ট্যাক সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:ট্যাক সম্পাদক
বিষয়শ্রেণী:গনোম অ্যাপলিকেশন
ক্রোমিয়াম ওএস

**ক্রোমিয়াম ওএস** হলো ওপেন সোর্স সফটওয়্যার নির্ভর একধরনের অপারেটিং সিস্টেম। এটি ওয়েব অ্যাপ্লিকেশন এবং ওয়ার্ল্ড ওয়াইড ওয়েবে ব্রাউজ করার জন্য ডিজাইন করা হয়েছে। এটি ক্রোম ওএস এর উন্নয়কৃত সংস্করণ, যেটি লিনাক্স কর্তৃক পরিবেশিত ও গুগল কর্তৃক তৈরিকৃত অপারেটিং সিস্টেম।

গুগল ২০০৯ সালের দিকে ক্রোমিয়াম ওএস এর সোর্স কোড প্রকাশ করে।
## নির্মাণকৌশল
ক্রোমিয়াম এর নির্মাণকৌশল তিন স্তরযুক্ত তিনটি প্রধান উপাদান নিয়ে গঠিত:

* ক্রোমিয়াম-ভিত্তিক ব্রাউজার এবং উইন্ডো ম্যানেজার
* সিস্টেম-স্তরের সফটওয়্যার এবং ইউজার-ল্যান্ড পরিষেবাসমূহ: লিনাক্স কার্নেল, ড্রাইভার, সংযোগ ব্যবস্থাপক, এবং আরও 
* ফার্মওয়্যার 

## তথ্যসূত্র

## বহিঃসংযোগ
* 

বিষয়শ্রেণী:এআরএম অপারেটিং সিস্টেম
বিষয়শ্রেণী:গুগল ক্রোম
বিষয়শ্রেণী:গুগল সফটওয়্যার
বিষয়শ্রেণী:এক্স৮৬ অপারেটিং সিস্টেম
বিষয়শ্রেণী:সিস্টেমডি ছাড়া লিনাক্স ডিস্ট্রিবিউশনসমূহ
বিষয়শ্রেণী:২০০৯-এর সফটওয়্যার
বিষয়শ্রেণী:লিনাক্স ডিস্ট্রিবিউশন
ক্রোমিয়াম (চলচ্চিত্র)

***ক্রোমিয়াম*** () হলো ২০১৫ সালে মুক্তিপ্রাপ্ত আলবেনিয় নাট্যধর্মী চলচ্চিত্র। এটি পরিচালনা করেন বুজার আলীমানি। 
এটি আলবেনিয় চলচ্চিত্র হিসেবে সেরা বিদেশী ভাষার চলচ্চিত্রের জন্য ৮৯তম একাডেমি অ্যাওয়ার্ডসে নির্বাচিত করা হয়, কিন্ত এটি মনোনীত হয় নি।

## কুশীলব
* ফ্রেপজন রুচি
* ক্লডজানা কেচু
* মিরেলা নাসকা
* কাশেম হক্সা
## তথ্যসূত্র

## বহিঃসংযোগ
* 

বিষয়শ্রেণী:২০১৫-এর চলচ্চিত্র
বিষয়শ্রেণী:আলবেনিয়ার চলচ্চিত্র
বিষয়শ্রেণী:আলবেনিয়ান ভাষার চলচ্চিত্র
জিট্যাক

**জিট্যাক** ()  একটি ট্যাক টাইপসেটিং ইঞ্জিন, যা ইউনিকোড ব্যবহার করে এবং আধুনিক ফন্ট প্রযুক্রি যেমন ওপেনটাইপ, গ্রাফাইট এবং অ্যাপল অ্যাডভান্সড টাইপোগ্রাফি সমর্থন করে। এটি মূলত জোনাথন কিউ কর্তৃক লিখিত এবং এক্স১১ ফ্রি সফটওয়্যার লাইসেন্সের অধীনে বিতরনকৃত।

প্রাথমিকভাবে শুধুমাত্র ম্যাকওএসের জন্যে ডেভেলপ করা হলেও, প্রধান সবগুলো প্ল্যাটফর্মেই এটি এখন পাওয়া যায়। এটি স্বাভাবিকভাবেই ইউনিকোড সমর্থন করে এবং ইনপুট ফাইল ডিফল্টভাবে ইউটিএফ-৮-এ হবে বলে ধরে নেয়া হয়। জিট্যাক ট্যাক ফন্ট ম্যাট্রিক কনফিগার করা ছাড়াই অপারেটিং সিস্টেমে ইন্সটলকৃত যেকোন ফন্ট ব্যবহার করতে পারে এবং ওপেনটাইপ, এএটি এবং গ্রাফাইট প্রযুক্তির অত্যাধুনিক বৈশিষ্ট্যের সরাসরি ব্যবহার করতে পারে, যার মধ্যে রয়েছে বিকল্প গ্লিফ ও সোয়াশ, ঐচ্ছিক বা  ঐতিহাসিক লিগ্যাচারস এবং পরিবর্তনশীল ফন্ট ওয়েট। ওপেনটাইপ লোকাল টাইপোগ্রাফিক নিয়মাবলী (`locl` ট্যাগ) সমর্থনও উপস্থিত রয়েছে। জিট্যাক এমনকি র' ওপেনটাইপ ফিচার ট্যাগও ফন্টে বহিত হওয়ার সুযোগ দেয়। মাইক্রোটাইপোগ্রাফিও সমর্থিত।  জিট্যাক ইউনিকোড ফন্ট ব্যবহার করে টাইপসেটিং গণিতও সমর্থন করে যেখানে বিশেষ গাণিতিক বৈশিষ্ট্য অন্তর্ভুক্ত থাকে, যেমন- ট্যাক ফন্ট ম্যাট্রিক ভিত্তিক চিরাচরিত গাণিতিক টাইপসেটিঙের বদলে ক্যামব্রিয়া গণিত অথবা আসানা গণিত।
thumb|জিট্যাকের নমুনা

## তথ্যসূত্র

## বহিঃসংযোগ

* 
* ল্যাটেকের সৌন্দর্য: প্রোফেশনাল ফন্টের সাথে জিট্যাকের ব্যবহার।

বিষয়শ্রেণী:২০০৭-এর সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:ট্যাক সম্পাদক
বিষয়শ্রেণী:ফ্রি পিএডিএফ সফটওয়্যার
বিষয়শ্রেণী:মুক্ত ট্যাক সম্পাদক
বিষয়শ্রেণী:লিনাক্স ট্যাক সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:এমআইটি লাইসেন্স ব্যবহারকৃত সফটওয়্যার
বিষয়শ্রেণী:ইউনিকোড
হায়া (ইসলাম)

**হায়া** (, ) হল একটি আরবি শব্দ  যার অর্থ হল "প্রাকৃতিক বা অন্তর্নিহিত লাজুকতা বা শালীনতাবোধ", শব্দটি প্রধানত **ইসলামে শালীনতা** বা **ইসলামী পরিভাষায় শালীনতাবোধ** বোঝাতে ব্যবহৃত হয়। এই শব্দটি *হায়াত* শব্দ থেকে উদ্ভূত, যার অর্থ "জীবন"। ইসলামে, হায়া হল একটি গুণ যা মুসলিমদেরকে কুরুচিপূর্ণ বা ঘৃণ্য যে কোন কিছুকে এড়িয়ে চলার পথে পরিচালনা করে। ইসলামে হায়া গুরুত্বপূর্ণ ভূমিকা পালন করে, কারণ এটি ইমানের অন্যতম গুরুত্বপূর্ণ অঙ্গ। আরবিতে "হায়া" (حياء) শব্দের বিপরীত শব্দ হলো *বাদা'আ* (بذاءة) যার অর্থ নির্লজ্জতা বা অভদ্রতা, অথবা ফাহিশা (فاحشة) যার অর্থ অশ্লীলতা বা কদর্যতা।

## শব্দতত্ত্ব
হায়া শব্দটি মূল আরবি শব্দ *হায়াত* হতে উৎসারিত, যার অর্থ জীবন। সে হিসেবে হায়া শব্দটির শাব্দিক অর্থ হল প্রাণশক্তি বা জীবনের বৈশিষ্ট্য। শব্দটির ব্যাপক অর্থ হল একটি খারাপ বা অস্বস্তিকর অনুভূতি যা লজ্জা বোধের সঙ্গে সম্পর্কিত,যার কারণ কোন অযোগ্য বা শিষ্টাচার-বহির্ভূত আচরণ"।
আরবিতে হায়ার বিপরীতার্থক শব্দ হল বাযা (بذاءة, অশ্লীলতা) বা ফাহাশ (فاحشة, বেহায়াপনা বা লাম্পট্য)।

## ধর্মীয় পাণ্ডুলিপিতে হায়া
### কুরআন
কুরআনে হায়া শব্দটি দুইবার উল্লেখ করা হয়েছে

### হাদিস

হাদিসের অনুচ্ছেদসমূহে প্রায়শই হায়া শব্দটি উল্লেখ করা হয়েছে, যেখানে শব্দটি লাজুকতা, শালীনতা ও শিষ্টাচার বোঝাতে ব্যবহৃত হয়েছে।

 

আয়েশা কর্তৃক বর্ণিত একটি হাদিসে বলা হয়েছে, ধর্মীয় বৈধ সীমারেখার মাঝে ধর্মীয় বৈধ যৌন জ্ঞান অর্জন শালীনতা কিংবা লজ্জার সাথে সাংঘর্ষিক নয়।  

## গুরুত্ব
হায়া ইসলামে একটি গুরুত্ব‌পূর্ণ‌ ভূমিকা পালন করে, কেননা এটি ইমানের সর্বা‌ধিক গুরুত্বপূর্ণ‌ বিষয়গুলোর মাঝে অন্যতম।
## আরও দেখুন
* আয়াতুল কুরসী
* ইসলামী পোশাক
* ফাহিশা
* মুনাফিক

## তথ্যসূত্র

বিষয়শ্রেণী:ইসলামে শালীনতা
বিষয়শ্রেণী:শরিয়াহে আরবি শব্দ ও বাগধারা
বিষয়শ্রেণী:ইসলামি পরিভাষা
বিষয়শ্রেণী:হাদিস
বিষয়শ্রেণী:শরিয়তের আইনগত পরিভাষা
বিষয়শ্রেণী:শরিয়াহ-তে আরবি শব্দ ও বাক্যাংশ
বিষয়শ্রেণী:ইসলামি আইনের পরিভাষা
রেসলম্যানিয়া ১২

**রেসলম্যানিয়া** একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি রেসলম্যানিয়া কালানুক্রমিকের অধীনে প্রচারিত দ্বাদশ অনুষ্ঠান ছিল। এই অনুষ্ঠানটি ১৯৯৬ সালের ৩১শে মার্চ তারিখে মার্কিন যুক্তরাষ্ট্রের ক্যালিফোর্নিয়ার আনাহাইমের অ্যারোহেড পন্ড অব আনাহাইমে অনুষ্ঠিত হয়েছে।

প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট আটটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে শন মাইকেলস ডাব্লিউডাব্লিউএফ চ্যাম্পিয়নশিপ ম্যাচে ব্রেট হার্টকে পরাজিত করেছে। অন্যান্য শীর্ষস্থানীয় ম্যাচে, দি আন্ডারটেকার একক ম্যাচে ডিজেলকে এবং হলিউড ব্যাকলট ব্রোলে রডি পাইপার গোল্ডাস্টকে পিনফলের মাধ্যমে পরাজিত করেছে।

## কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

## পটভূমি
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।

১৯৯৬ সালের এই অনুষ্ঠানটি রেসলম্যানিয়া কালানুক্রমিকের দ্বাদশ অনুষ্ঠান ছিল, যা ৩১শে মার্চ তারিখে মার্কিন যুক্তরাষ্ট্রের ক্যালিফোর্নিয়ার আনাহাইমের অ্যারোহেড পন্ড অব আনাহাইমে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।

১৯৯৬ সালের ২১শে জানুয়ারি তারিখে অনুষ্ঠিত রয়্যাল রাম্বলের মূল ম্যাচে শন মাইকেলস সর্বশেষ ডিজেলকে নিষ্কাশন করার মাধ্যমে ম্যাচটি জয়লাভ করেছিল, এর মাধ্যমে তিনি একই বছরের রেসলম্যানিয়ায় একটি চ্যাম্পিয়নশিপ ম্যাচে প্রতিদ্বন্দ্বিতা করার সুযোগ অর্জন করেছিলেন। এর ফলস্বরূপ শন মাইকেলস এই অনুষ্ঠানে ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে ব্রেট হার্টের মুখোমুখি হয়েছেন।

## ফলাফল

### আয়রন ম্যান ম্যাচ

## তথ্যসূত্র

## বহিঃসংযোগ
*  

১৯৯৬
রেসলম্যানিয়া
বিষয়শ্রেণী:মার্চ ১৯৯৬-এ মার্কিন যুক্তরাষ্ট্রে ঘটনা
বিষয়শ্রেণী:১৯৯৬-এ ক্যালিফোর্নিয়া
বিষয়শ্রেণী:ক্যালিফোর্নিয়ায় ঘটনা
বিষয়শ্রেণী:আনাহাইমে পেশাদার কুস্তি
পল মাউজার

**পিটার পল মাউজার**, ১৯১২ এর পরে ভন মাউজার (জুন ২৭, ১৮৩৮ - মে ২৯, ১৯১৪) ছিলেন একজন জার্মান অস্ত্র নকশাকার ও প্রস্তুতকারক। তিনি জার্মানের বিখ্যাত অস্ত্র তৈরির কারখানা মাউজারের প্রতিষ্ঠাতা। 
## জীবনী
পল মাউজার  ২৭শে জুন ১৮৩৮ সালে ওয়ার্টেমবার্গে জন্মগ্রহণ করেন। তার বাবা ও চার ভাই সবাই ছিলেন বন্দুক নির্মাণ ও মেরামতকারী

পল মাউজার ও তার ভাই উইলহেম মাউজার উভয়ে একত্রে সর্বপ্রথম মাউজার মডেল ১৮৭১ এর নকশা করেন, যেটি ছিলো তার প্রতিষ্ঠিত কারখানা মাউজারের সফল এক অস্ত্র।

পল মাউজার ১৮৭৪ সালের ২৩শে মে মাউজার বা জর্মন মাউজার কারখানাটি প্রতিষ্ঠা করেন। এখনো এই প্রতিষ্ঠানের ডিজাইনকৃত রাইফেল ও পিস্তল সারা পৃথিবীতে বিক্রি হয়।

## তথ্যসূত্র

## বহিঃসংযোগ
* Paul-mauser-archive.com

বিষয়শ্রেণী:১৮৩৮-এ জন্ম
বিষয়শ্রেণী:১৯১৪-এ মৃত্যু
বিষয়শ্রেণী:জার্মান উদ্ভাবক
বিষয়শ্রেণী:১৯শ শতাব্দীর জার্মান উদ্ভাবক
গোলাম মাওলা (দ্ব্যর্থতা নিরসন)

**গোলাম মাওলা** নাম দ্বারা উইকিপিডিয়ায় নিবন্ধ থাকা নিচের যে কাউকে বোঝানো যেতে পারে:

* গোলাম মওলা, পাকিস্তান জাতীয় পরিষদের সদস্য।
* গোলাম মাওলা (অধ্যাপক), কুমিল্লা বিশ্ববিদ্যালয়ের প্রতিষ্ঠাকালীন উপাচার্য।
* গোলাম মাওলা (আলোকচিত্রী), বাংলাদেশের একজন প্রথম সারির আলোকচিত্র সাংবাদিক।
* গোলাম মাওলা (বগুড়ার রাজনীতিবিদ), অবসরপ্রাপ্ত সামরিক কর্মকর্তা ও বগুড়া-৩ আসনের সাবেক সংসদ সদস্য। 
* শ্যামল মাওলা (মূল নাম: গোলাম মাওলা), বাংলাদেশি চলচ্চিত্র ও টেলিভিশন অভিনেতা।

## আরও দেখুন
* গোলাম মাওলা রনি, বাংলাদেশের একজন রাজনীতিবিদ ও সাবেক সাংসদ।